ผมอยากทราบว่า แฟนผมปวดหลังแล้วเจ็บที่หน้าอกนิดหน่อย ถือว่าตั้งครรภ์ไหมครับ เพราะตอนมีเพศสัมพันธ์ผมไส่ถุงยางอนามัย อยู่คับ ถือว่าเปนอาการท้องไหมครับ
สวัสดีค่ะ การมีเพศสัมพันธ์ โดยการใช้ถุงยางอนามัยนั้น จะมีโอกาสตั้งครรภ์ได้ประมาณ 2%-18%สำหรับอาการของการตั้งครรภ์นั้น ที่สำคัญคือ อาการขาดประจำเดือน ซึ่งจะต้องเกิดขึ้นก่อนที่จะปรากฏอาการต่างๆ ของการตั้งครรภ์ในระยะเริ่มแรก ได้แก่อาการแพ้ท้อง เช่น คลื่นไส้ วิงเวียน เหม็นอาหาร ไวต่อกลิ่นต่างๆ อยากทานอาหารแปลกๆ เป็นต้น อาการคัดตึงเต้านม เจ็บบริเวณหัวนม ลานหัวนมสีคล้ำ รู้สึกอ่อนเพลีย ปัสสาวะบ่อย ท้องอืด อารมณ์เปลี่ยนแปลง เป็นต้นแต่ประมาณ 30% ของหญิงตั้งครรภ์ หลังจากมีเพศสัมพันธ์ในวันที่มีการปฏิสนธิไป 6-12 วัน อาจมีเลือดล้างหน้าเด็กเกิดขึ้นได้โดยอาการคือจะมีเลือดออกมาประมาณ 1-2 วัน ปริมาณเลือดจะมีเพียงเล็กน้อยและสีจางกว่าเลือดประจำเดือน บางรายอาจมีอาการปวดท้องน้อยและตกขาวร่วมด้วยดังนั้น หากยังไม่มีอาการขาดประจำเดือน อาการปวดหลังและเจ็บเต้านมที่เป็นอยู่ ก็ไม่ใช่อาการของการตั้งครรภ์ค่ะ โดยอาจเป็นอาการก่อนการมีประจำเดือนมาก็ได้ หรือเกิดจากสาเหตุอื่นๆ เช่น ปวดหลังจากการใช้งานกล้ามเนื้อหลังมากไป หรือเจ็บหน้าอกจากการบาดเจ็บของกล้ามเนื้อ เช่น การยกของหนัก ทำงานก้มๆ เงยๆ โดนอุบัติเหตุกระแทก เป็นต้น